Lorenz Lotmar - Alemannische Wikipedia

# Lorenz Lotmar

### Us der alemannische Wikipedia, der freie Dialäkt-Enzyklopedy

De Lorenz Lotmar (* 1945 in Aarau; † 1980 in Münche) isch en Schwyzer Dichter gsi.

## [ändere] Läbe

De Lorenz Lotmar isch in Aarau ufgwachse, schpöter isch er nach Wabere, das isch en Ort i de Agglomeration vo Bern, zoge. Er het en KV-Uusbildig aagfange, wo er, wie vorher scho z´Gymnasium, abbroche het. Mit 20 het er aagfange z´schrybe. Zwüsche 1965 und 1968 het er d´Schauspielschuel Bern frequentiert. Schpöter het er sich sis Läbe als Schlagzüüger verdient. Ab 1972 het de Lotmar in Zürich gläbt, nach 1976 in verschidene düütsche Städt.

1980 het de Lorenz Lotmar durch Sälbschtmord de Tod gefunde. Er het um die 10 000 Manuskript- und Typoskriptsyte hinterloh: Romän, Theaterstück und Hörschpil, Gedicht, Briefe, Notize und Skizze - drunter de umfangrychi Roman «Die Opferung» i vier Fassige und fascht 250 handschriftlichi Siite vo nere schtarch veränderte, füüfte Fassig. Viles bliibt no z´ entdecke. Am Lorenz Lotmar sini kafkaeske Wärch sind schtaats-, gsellschafts- und ideologiekritisch.

## [ändere] Wärch (en Uuswahl)

- Die Opferung (ISBN 3-85830-055-1)
- Der Handlinienmann (ISBN 3-85830-028-4)
- Die Wahrheit des K. Bisst (ISBN 3-85830-020-9)
- Irgendwie einen Sonntag hinter sich bringen (ISBN 3-85830-034-9)

Vun "http://als.wikipedia.org../../../l/o/r/Lorenz_Lotmar_a932.html"

Kategori: Dichter & Schriftsteller

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch